I 1253 måtte de holsteinske grevene kjøpe Valdemar Abelsson fri fra erkebispen av Köln med en enorm løsesum. Etter at prinsen var løslatt, var det opprinnelig tenkt at han skulle være motkonge mot Kristoffer I, men under forhandlingene inngikk partene et forlik der Valdemar Abelsson overtok farens hertugdømme Slesvig. Da Valdemar døde i 1257 ble hertugdømmet inndratt og lagt under Kristoffer I's herredømme.